**Tájékoztató a középfokú beiratkozáshoz (0753 Sportedző-sportszervező)**

**A beiratkozáshoz feltétlenül szükséges iratok, amelyeket a tanulónak magával kell hoznia:**

* általános iskolai bizonyítvány
* a tanuló nevére kiállított személyazonosító igazolvány,
* adóigazolvány,
* lakcímkártya,
* társadalombiztosítási azonosító kártya (TAJ kártya),
* érvényes sportorvosi igazolás másolata
* ha van krónikus betegsége (pl.: asztma, epilepszia, bőrbetegség stb. korábbi zárójelentéseit) a szakorvosi javaslatát, hogy az adott szakmát tanulhatja,
* az általános iskolai egészségügyi adatlapot, valamint igazolást a kötelező védőoltásokról
* diákigazolvány igényléséhez az Okmányiroda által kiadott egyedi azonosító kóddal ellátott NEK (Nemzeti Egységes Kártyarendszer) adatlap,
* a sajátos nevelési igényű tanuló, illetve a beilleszkedési, tanulási, magatartási nehézségekkel küzdő tanuló esetében szükséges a szakértői és rehabilitációs bizottság vagy a nevelési tanácsadó szakértői véleménye,
* a hátrányos helyzet, illetve a halmozottan hátrányos helyzet megállapításáról szóló jegyzői határozat,
* a tanuló nevére szóló bankszámla szerződés, a szakképzési ösztöndíj folyósítása végett ( amennyiben a tanuló nem rendelkezik bankszámlával iskolakezdésig nyitni).

**Kérem, szíveskedjenek a beiratkozás alkalmával magukkal hozni a Mathiász nyakkendő/sál árát (kb. 3.500.-Ft ) valamint a Mathiász póló árát (kb. 2.500.-Ft).**

**Továbbá kérem, hogy az értesítő levél mellékletét képező dokumentumokat, nyilatkozatokat szíveskedjenek kitölteni majd a beiratkozás alkalmával magukkal hozni!**

**Idegennyelv oktatás**

Iskolánkban két idegennyelv, angol vagy német nyelv közül választhatnak a tanulók.

Mindkét idegen nyelv esetében a tanulók a tanév első napjaiban szintfelmérőn fognak részt venni a megfelelő nyelvi csoport meghatározásához.

**Tankönyvrendelés**

Tisztelt Szülő!

Tájékoztatom Önt arról, hogy gyermeke a 9. évfolyamos könyveit- a vonatkozó rendelkezések alapján- térítésmentesen kapja meg az iskolai könyvtáron keresztül. Ezeket a könyveket az iskolai tankönyvfelelős rendeli meg 2025. április 30-ig! Így Önnek ezzel kapcsolatosan jelenleg nincs teendője!

Gyermeke tankönyveivel kapcsolatban további információkat a beiratkozáskor adunk.

**Amennyiben a személyes beiratkozás időpontjában bármely okból akadályoztatva van, úgy kérjük, ezt haladéktalanul jelezze az alábbi elérhetőségek egyikén:**

* titkarsag@liveedu.mathiasz.hu; mathiasz@siofokisz.hu;
* tel:+36-30/869-4895

**Kérem a kedves Szülőt, hogy a beiratkozásra kísérje el gyermekét!**

Balatonboglár, 2025. június 03.

 P.H. Tisztelettel:

 Szabó Sándorné

 igazgató